Андреев Семён Алексеевич
Андреев Семён Алексеевич - Совет Союзĕн Паттăрĕ.

Кун-çулĕ
1924-мĕш çулхи авăн уйăхĕн 20-мĕшĕнче Елчĕк районĕнчи Энтепе ялĕнче çуралнă. Туçари вăтам шкулта вĕреннĕ. 

1942-мĕш çулхи нарăсра Хĕрлĕ Çара кайнă. Бронебойщик çар специальностне вĕреннĕ. 1943-мĕш çулхи ака уйăхĕнче çапăçусене хутшăннă. Хăйĕн хастарлăхне Днепр) юханшывĕ урлă каçнă чухне палăртнă. 

1943-мĕш çулхи авăн уйăхĕн 23-мĕшĕнче Андреев сержант хăйĕн подразделенипе Днепропетровск хулинцен кăнтăрарах Днепр урлă каçать. Плацдарм ярса илсе 3 талăк хушши хĕрӳ çапăçусенче тăшман тапăннине сирсе яраççĕ. Андреев С.А. хăй пĕр танка персе çĕмĕрет. 

Çак çапăçусемшĕн ăна Совет Союзĕн Паттăрĕ ятне илме тăратаççĕ. Анчах вăл çак чыса кĕтсе илеймест. 1943-мĕш çулхи юпа уйăхĕн 29-мĕшĕнче çапăçура вилет.  

Днепропетровск облаçĕн Солонян районĕнчи Вовничи ялĕнче пытарнă.
Тăван ялĕнче урама ун ятне панă.

Чыславсем
Совет Союзĕн Паттăрĕ - 22.02.1944.
Ленин орденĕ - 22.02.1944.
"Хăюлăхшăн" медаль.

Вуламалли
Батыревская энциклопедия. Чебоксары, 2005. с.21.
Герои Советского Союза. Краткий биографический словарь. Том 1. М.: Воениз., 1987

Каçăсем

Андреев С.А.
Елчĕк районĕнче С.А. Андреева асăнаççĕ.
 
 

Çынсем, алфавитпа
Чăваш Ен паллă çыннисем
Авăнăн 20-мĕшĕнче çуралнисем
Пушăн 29-мĕшĕнче вилнисем
1943 çулта вилнисем
Ленин орденĕн кавалерĕсем
Чăваш Ен Совет Союзĕн Паттăрĕсем
Чăваш Енĕн паллă çар çыннисем
Совет Союзĕн Паттăрĕсем